Қазақстандық оқушылар халықаралық олимпиадада 4 медаль жеңіп алды
DATE: 11:30, 31 Шілде 2020 | GMT +5
TITLE: Қазақстандық оқушылар халықаралық олимпиадада 4 медаль жеңіп алды
URL: https://kaz.inform.kz/news/kazakstandyk-okushylar-halykaralyk-olimpiadada-4-medal-zhenip-aldy_a3678556/
META: DATE: 11:30, 31 Шілде 2020 | GMT +5
TOTAL WORDS: 155
AUTHOR(S):
TEXT: Халықаралық химия олимпиадасы қашықтық форматында өтті. Оған әлемнің 62-ден астам елінен 248 оқушы қатысты. Олимпиадаға Қазақстаннан іріктеу кезеңдерінің жалпы рейтингісінде және Менделеев олимпиадасының нәтижелері бойынша ұлттық құраманың мүшелері болған төрт үміткер қатысты. Халықаралық химия олимпиадасы - 20 жасқа дейінгілер қатысатын жыл сайын өтетін химия бойынша сайыс. Халықаралық химия олимпиадасына қатысқан жылдар ішінде, дәлірек айтсақ 1999 - 2019 жылдар аралығында Қазақстан Республикасының ұлттық құрамасы 72 марапатқа ие болды: 6 алтын, 27 күміс, 37 қола медаль және 2 құрмет грамотасы. «Биыл онлайн режимде өткен Халықаралық химия олимпиадасында ұлттық құраманың барлық мүшелері қола медальмен марапатталды. Олар: Қайырбек Қайдар - Павлодардағы химиябиология бағытындағы Назарбаев Зияткерлік мектебінің оқушысы, Мужубаев Әбілмансұр - Нұр-Сұлтан қаласындағы химия-биологиялық бағытындағы «Назарбаев зияткерлік мектебінің» оқушысы, Сейсенқұл Бақдәулет - Нұр-Сұлтан қаласының дарынды жасөспірімдерге арналған «Білім-инновация» мектеп-интернатының оқушысы, Абдугафарова Кибриянур - Алматы қаласындағы Халықаралық «Galaxy» мектебінің оқушысы», - делінген хабарламада. Қатысушыларға үйден шықпай-ақ IChO 2020-ға қатысып, әлемнің ең үздік жас химиктерінің арасында бақтарын сынап көрудің керемет мүмкіндігі болды
